葵廣螺螄粉店被網民狠批臭過屎!1個原因令賣衫舖遭殃:多得佢唔少
螺螄粉以其氣味臭到似屎/坑渠而聞名,不過就好像榴槤、臭豆腐,即使氣味再難令人接受,都總會有一班FANS追捧,早前有一間專門售賣螺螄粉的食店在葵涌廣場(葵廣)開業,結果引起網民在facebook上激烈討論。
有網民在facebook「青衣街坊吹水會」群組,提及有一間螺螄粉食店在葵涌廣場開業,網民帶粗言穢語地指責食店:「x!竟然喺葵廣呢啲室內地方開間咁x臭,x到令人想作嘔嘅螺螄粉!x!係咪黐x線㗎?完全係劣質飲食文化入侵葵廣!搞到喺附近買嘢食,都聞到嗰浸臭坑渠味!」
帖文發布後,有不少網民都留言表示認同:「最慘係勁快行過,陣味都會跟住你」、「真係好臭,有時佢休息都仲有成陣味」、「我諗啲人食開屎,陣除臭到出街,好比垃圾車經過」、「周圍嘅鋪頭都多得佢唔少」不過也有不少支持螺螄粉的FANS留言:「我食過好味喎」、「相中大X把人食緊,無人話臭係你話臭」
賣衫舖遭殃
據指,該食店位於葵涌廣場三樓,同一樓層除了有食店,還有多間服飾店,有網民認為賣衣服的小店最慘,部份留言指:「個層賣衫真係幾慘,衫呢啲最吸味。」、「試過買左件衫,洗咗兩次仲係有油煙味,自此唔會再喺個層買衫」、「螺螄粉真係好臭,附近賣衫嘅舖真係多得佢唔少」有網民理智分析:「不論通風,抽氣都唔係咁良好,開呢啲重味嘅店,真係令到成層都焗住呢隻味。」
有網民就指葵涌廣場三樓開設多間食品店後,「都唔止呢一間臭」,現場「又臭又多人又焗又大煙,抽空又唔好⋯⋯有時都擔心消防系統、電力足唔足夠去應付」。
記者現場直撃
《香港01》記者在4月16日下午約2時到葵涌廣場實地直撃,發現售賣螺螄粉的店鋪並非位於主要通道,氣味並非強烈到在遠處都能聞到,記者只有走近店面時才聞到一點氣味,不過現場通風的確一般,旁邊售賣衣服的店舖,衣服或者會出現網民指「吸味」的情況,如果不喜歡螺螄粉的氣味,要在旁邊等待其他食店的外賣,或會感到不愉快。